**МОДЕЛ ЈАВНОГ УГОВОРА**

**УГОВОР**

**О ЈАВНО-ПРИВАТНОМ ПАРТНЕРСТВУ СА ЕЛЕМЕНТИМА КОНЦЕСИЈЕ ЗА ПОВЕРАВАЊЕ ОБАВЉАЊА КОМУНАЛНЕ ДЕЛАТНОСТИ ЈАВНОГ АУТОБУСКОГ ГРАДСКОГ И ПРИГРАДСКОГ ПРЕВОЗА ПУТНИКА НА ТЕРИТОРИЈИ ОПШТИНЕ АРАНЂЕЛОВАЦ И УРЕЂИВАЊЕ ПОСТОЈЕЋИХ АУТОБУСКИХ СТАЈАЛИШТА**

|  |  |
| --- | --- |
| **УГОВОРНЕ СТРАНЕ:** | Јавни партнер:  ОПШТИНА АРАНЂЕЛОВАЦ – ОПШТИНСКА УПРАВА, Аранђеловац, Венац слободе 10, (у даљем тексту: **Јавни партнер**), кога представља \_\_\_\_\_\_\_\_\_\_\_\_\_\_\_\_\_\_\_\_\_\_\_, |
|  | и |
|  | Приватни партнер:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_,\_\_\_\_\_\_\_\_\_\_\_ бр.\_\_\_\_\_, ПИБ\_\_\_\_\_\_\_\_\_\_\_\_\_, МБ\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_ (*у даљем тексту*: **Приватни партнер**), (назив понуђача, односно свих чланова групе понуђача) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (место, улица и број, понуђача, односно свих чланова групе понуђача) које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  У случају да Приватни партнер ангажује подизвођача/подуговарача: Приватни партнер у потпуности одговара Наручиоцу за извршење обавеза из овог уговора и у случају поверавања појединих обавеза подизвођачу/подуговарачу: "\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_" из \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_број \_\_\_\_\_, ПИБ\_\_\_\_\_\_\_\_\_\_\_\_\_\_\_\_\_\_\_,МБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_,"\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_"из\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,улица\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_, ПИБ\_\_\_\_\_\_\_\_\_\_\_\_\_\_\_\_\_\_\_, МБ\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Приватни партнер ће наведеног/е подизвођача/е/подуговарача ангажовати за извршење следећих обавеза: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (по предмету или у количини), у вредности од \_\_\_\_\_\_\_\_\_\_\_ или проценту од\_\_\_\_\_%,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(по предмету или у количини), у вредности од \_\_\_\_\_\_\_\_\_\_\_\_\_\_ или проценту од \_\_\_\_\_%. Подизвођач/подуговарач захтева/не захтева да му Приватни партнер непосредно плаћа доспела потраживања за део уговора који је он извршио. |

Уговорне стране сагласно констатују одредбе које се тичу разумевања и тумачења овог Уговора:

- У случају када то произилази из контекста, речи у једнини подразумеваће и њихову множину и обратно, а једнородне речи, подразумеваће и други род.

- Позивање на сагласност или одобрење у овом Уговору подразумеваће да Уговорна страна која даје сагласност или одобрење мора исте дати у писаном облику, осим ако другачије није дефинисано у самој одредби.

- Било које упућивање на закон, подзаконски или акт које друге врсте, ће укључивати и све промене тог закона, односно подзаконског или акта друге врсте који су у датом тренутку на снази и било који други закон који је донет као замена, као и све друге прописе (укључујући и указе, наредбе и друге извршне управне акте), уредбе, правилнике и подзаконске акте који су у датом тренутку на снази и било које обавештење, захтев, наредбу, упутство, молбу или обавезу која је настала по основу тог закона или тих прописа, уредби, правилника и подзаконских аката.

**I ОСНОВНЕ ОДРЕДБЕ**

**Предмет уговора**

На основу члана 9. Закона о комуналним делатностима (''Сл. гласник Републике Србије'' број 88/11, 104/2016 и 95/2018), члана 4. став 1. тач. 1), 2) и 11), члана 7, 8. и 46. Закона о јавном-приватном партнерству и концесијама (''Сл. гласник Републике Србије'' број 88/11, 15/16, 104/16) и члана 52. Закона о јавним набавкама („Сл. гласник РС“, бр. 91/2019 и 92/23), по позиву објављеном на Порталу Јавних набавки, као и у Службеном гласнику РС дана \_\_\_\_\_\_\_\_.2024. године и Понуди, а на основу Решења Скупштине Општине Аранђеловца и Закључка председника општине Аранђеловац, Јавни и приватни партнер овим уговором утврђују међусобна права и обавезе у реализацији комуналне делатности јавног аутобуског градског и приградског путника на територији општине Аранђеловац и уређивање постојећих аутобуских стајалишта.

Приватни партнер се обавезује да обавља превоз под условима и на начин утврђен овим Уговором, у складу са законом и прописима донетим на основу закона.

Приватни партнер има искључиво право обављања јавног аутобуског градског и приградског превоза путника на три градске и дванаест приградских линија на начин како је дефинисано у Техничкој спецификацији која је саставни део овог уговора.

За потребе превоза путника на овим линијама планирано је да Приватни партнер обезбеди најмање 15 возила од којих је за редовно обављање услуге потребно 10, а за резерву 5 возила, и то према следећој структури возила: 5 соло аутобуса, 4 минибус аутобуса, 1 комби возило за редовно обављање услуге и 5 резервних возило и то 2 соло аутобуса и 3 комби возила.

Поступак поверавања се односи на градске линије и то:

* Линија 1: Томића крај – Болница – Буковик
* Линија 2 : Мариновац – Аранђеловац – Колонија
* Линија 3: Трешњевички пут (ГРБ) – Болница – Буковик

Поступак поверавања се односи на приградске линије и то:

* Линија 1: Аранђеловац – Орашац – Стојник
* Линија 2 – Аранђеловац – Копљари – Гајеви
* Линија 3: Аранђеловац – Даросава – Старо село
* Линија 4: Аранђеловац – Венчани – Тулеж
* Линија 5: Аранђеловац – Прогореоци – Венчани – Тулеж
* Линија 6: Аранђеловац – Вукасовци – Трешњевица
* Линија 7: Аранђеловац – Раниловић
* Линија 8: Аранђеловац – Мисача
* Линија 9: Аранђеловац – Брезовац
* Линија 10: Босута – Јеловик – Мост (Гараши) – привремени ред вожње
* Линија 11: Босута – Јеловик – Аранђеловац
* Линија 12: Мост (Гараши) – Аранђеловац – привремени ред вожње

За обављање превоза на наведеним линијама Општина Аранђеловац издаје акт о одобравању обављања линијског превоза (у даљем тексту: Решење), за сваку линију у складу са Одлуком о јавном линијском превозу путника на територији општине Аранђеловац. Саставни део Решења чине оверени редови вожње.

Додeљене линије по овом уговору, Приватни партнер не може уступити другим превозницима или подуговарачима. Поступање Приватног партнера супротно од наведеног (макар и на једној линији или једном поласку линије), аутоматски повлачи раскид овог Уговора, на штету Приватног партнера.



Уговорне стране су сагласне да обе уговорне стране могу предлагати измене линија, редова вожње и ценовника, а одлука о томе доноси се од стране надлежног органа Општине.

Уговорне стране су сагласне да Приватни партнер има право да предлаже измене реда вожње, линија и висине накнаде уколико има оправданих разлога за то.

Најмање једном годишње Приватни партнер је обавезан да изврши анализу тренутних линија и да предложи евентуалне измене реда вожње, линија и висине накнаде уколико има оправданих разлога за то.

**Временско важење уговора**

Уговор се закључује на период од 15 година од датума почетка примене.

Почетак примене овог Уговора се везује за почетак рада Приватног партнера у складу са чланом 26. овога уговора.

Приватни партнер се обавезује да примењује политику цена коју утврђује Јавни партнер.

**Заштита и унапређење животне средине и ефикасно коришћење енергије**

Приватни партнер је дужан да у реализацији предмета Уговора примењује прописе и стандарде који се односе на заштиту и унапређење животне средине и ефикасно коришћење енергије.

**Безбедност и здравље на раду**

Приватни партнер је у обавези да се придржава одредби закона којима се уређује безбедност саобраћаја на путевима и закона којим се уређује безбедност и здравље на раду.

**Поштовање прописа**

Приватни партнер прихвата да се у вршењу услуге превоза путника придржава свих законских и подзаконских прописа као и одлука и других прописа и аката које доноси надлежни републички и органи јединице локалне самоуправе а који се односе на функционисање система превоза путника на територији општине Аранђеловац и који су или могу бити од значаја за уредно испуњење уговорних обавеза.

**II ОБАВЕЗЕ ПРИВАТНОГ ПАРТНЕРА**

**Возни парк**

Приватни партнер треба да располаже са 5 соло аутобуса, 4 мини буса и 1 комби возилом за редовно обављање услуге и 2 соло аутобуса и 3 комби возила у резерви

Возила за редовно обављање услуге, која приликом конкурисања, и на почетку рада нису НОВА морају бити замењена новим возилима истог типа најдуже у року од годину дана од дана закључења овога уговора.

Старост возила за редовно обављање услуге, не сме бити већа од 10 (десет) година током важења уговора. Старост возила се рачуна од датума прве регистрације у саобраћајној дозволи.

Под термином “ново возило” подразумева се нов аутобус, тј. некоришћен аутобус произведен у претходној или текућој години са првом регистрацијом у текућој години, са целокупном новом конструкцијом и уграђеним потпуно новим агрегатима, склоповима, подсклоповима, деловима и другим уграђеним ставкама. Возило не сме имати више од 2.000 пређених километара у тренутку изласка комисије за пријем и проверу техничких карактеристика возила.

Резервна возила са карактеристикама које су наведене у техничкој спецификацији, Приватни партнер мора да обезбеди најкасније у року од 12 месеци од датума почетка примене овог Уговора.

У оквиру дефинисаних резервних возила у претходном ставу, заступљена су два типа возила по структури (2 соло аутобуса и 3 комби возила).

Нова возила за рад на линијама јавног аутобуског градског и приградског превоза путника, која ће Приватни партнер обезбедити у року од најдуже годину дана, као и возила у резерви, која ће Приватни партнер обезбедити најкасније у року од 12 месеци од датума почетка примене овог Уговора, морају испуњавати Спецификације које су саставни део Техничких спецификација и овог уговора.

У случају да Приватни партнер не обезбеди нова возила у року од најдуже годину дана Јавни партнер ће активирати банкарску гаранцију предвиђену чланом 23 овог уговора.

Приватни партнер је у обавези да уговорени обим превоза врши возилима која су наведена у конкурсној документацији, а која су испунила захтеве за возила дефинисане Конкурсном документацијом и за која је након што је комисије за пријем и проверу техничких карактеристика возила дала сагласност за укључење у рад.

Издавањем сагласности одређује се и датум укључења конкретног возила у рад, као и статус возила у тренутку укључења у рад.

Сва возила која у току реализације уговора испуне старосну границу од 10 година, сматра се да им је претходно дата сагласност аутоматски истекла даном када је возило напунило 10 година. Јавни партнер нема обавезу да посебно обавештава Приватног партнера о томе. Транспортни рад остварен таквим возилима се не признаје Приватном партнеру, нити се тако остварен транспортни рад возила рачуна у смислу члана 38. овог уговора.

У току реализације овог уговора комисијa за пријем и проверу техничких карактеристика возила врши контролу испуњености услова за рад аутобуса који ће накнадно бити укључена у рад (новопријављених, заменских или резервних), као и ванредну контролу испуњености услова за рад већ ангажованих аутобуса на линијама јавног аутобуског градског и приградског превоза путника.

Контроле и ванредне контроле испуњености услова за рад аутобуса из претходног става овог члана, током реализације овог уговора обављају трочлане Комисије за преглед (у даљем тексту Комисија) којe именује Јавни партнер.

Приватни партнер у току реализације овог уговора може да на захтев Јавног партнера, у смислу члана 3. став 1. овог уговора, укључи додатне аутобусе у рад на линијама, а која испуњавају услове по критеријумима захтеваним конкурсном документацијом и овим уговором. Приватни партнер је дужан да уз захтев за издавање сагласности за укључење новопријављених возила у рад, достави податке о возилу које ће бити укључено у рад.

Приватни партнер у току реализације овог уговора има право и обавезу да замени део или сва возила из свог возног парка одговарајућим возилима која су истих или бољих карактеристика од возила која се мењају и која задовољавају све захтеване критеријуме у складу са овим Уговором и у складу са динамиком пристизања возила. Приватни партнер је дужан да уз захтев за издавање сагласности за укључење возила у рад којим се замењује постојеће возило у раду, достави податке о возилима ради упоређивања њихових техничких карактеристика (постојећег и заменског возила).

Уколико у току реализације пројекта дође до повећања броја пређених километара, промена или увођења нових линија у току периода вршења уговорене услуге неопходно је број возила ускладити са новонасталим променама.

Комисија у року од седам дана по писаном позиву Приватног партнера обавља преглед пријављених возила у смислу чл. 13. овог уговора и записником о прегледу возила констатује да возило које се укључује у рад испуњава захтеване услове.

Записник којим се констатује испуњеност услова и предлог за издавање сагласности за укључивање пријављеног возила у рад Комисија доставља Јавном партнеру, а најкасније у року од 3 (три) радна дана од дана извршеног прегледа.

Приватни партнер је дужан да неправилности на возилима, које у контроли утврди Комисија, отклони у року од пет радних дана, од дана извршене контроле. Уколико након истека рока за отклањање неправилности у поновљеној контроли утврди непоступање по налогу, Комисија без даљег одлагања предлаже Јавном партнеру укидање сагласности Приватном партнеру за рад овог возила.

Приватни партнер је дужан да лицима која овласти Јавни партнер омогући контролу возила којима се врши превоз путника у смислу испуњености услова за рад по овом уговору, контролу возила у ауто-бази пре изласка возила на рад, као и контролу возила на линији. Возач или друго присутно лице, овлашћено од стране Приватног партнера, је дужно да потпише сачињени записник након контроле, који ће бити основ за даље поступање, а у случају одбијања сачињава се службена белешка и констатује одбијање. Непотписивање записника, не одлаже његово извршење, односно поступање по истом.

На записник о контроли, Приватни партнер може да уложи писани приговор са доказним материјалом (фотографије и сл.), најкасније у року од 5 дана од дана извршене контроле. Приговори поднети након 5 дана од дана извршене контроле биће одбачени као неблаговремени. По поднетом приговору, поступа Јавни партнер. Поступак подношења приговора се ближе уређује упутством које доноси Јавни партнер.

У случају да возило буде искључено са линије од стране овлашћеног лица ради упућивања на контролни технички преглед, Приватни партнер је у обавези да без одлагања о наведеном обавести Јавног партнера и истовремено без одлагања обезбеди заменско резервно возило одговарајућег типа које ће укључити на рад на линији са које је возило искључено, а најкасније у року од 60 минута од момента удаљења возила са линије ради обављања контролног техничког прегледа, а о укључењу заменског резервног возила Приватни партнер је дужан да без одлагања обавести Јавног партнера. Јавни партнер о наведеном води службену белешку. Заменско резервно возило одговарајућег типа мора бити возило које има сагласност за рад у систему јавног линијског градског и приградског превоза путника у Аранђеловцу по овом Уговору.

По обављеном контролном техничком прегледу, уколико је на истом констатовано да је возило техники исправно, Приватни партнер је у обавези да без одлагања обавести Јавног партнера при чему то возило може да настави са радом на линији у складу са налогом Јавног партнера или ће смену завршити заменско резервно возило које је укључено у складу са претходним ставом овог члана.

Уколико се на обављеном контролном техничком прегледу констатује неисправност возила, Приватни партнер је у обавези да без одлагања обавести Јавног партнера, при чему рад на линији обавља заменско резервно возило одговарајућег типа у складу са ставом 6. овог члана.

По извршеној поправци возила и обезбеђењу техничке исправности за возило за које је претходно утврђена неисправност на контролном техничком прегледу, Приватни партнер је у обавези да Јавном партнеру достави захтев за поновним укључењем возила у систем јавног превоза, са доказом о исправности возила извршеном на техничком прегледу.

У периоду реализације овог уговора возила морају имати могућност за уградњу уређаја за праћење и управљање возилима.

Јавни партнер може донети одлуку о имплементацији система за праћење и управљање возилима, у периоду реализације овог уговора, при чему мора дефинисати технолошко решење које задовољава потребе Јавног партнера за вршењем надзора и контроле над радом превозника и које је технички изводљиво да се угради у возила Приватног партнера.

Јавни партнер сноси трошак имплементације система за праћење и управљање возилима, док је Приватни партнер дужан да се стара о исправности и функционалности ситема у возилима, и сноси трошкове одржавања истих.

Приватни партнер се обавезује да сва возила у периоду важења уговора, морају имати исправан клима уређај и уређај за грејање.

Вoзилo кojим сe врши прeвoз мoрa бити виднo oбeлeжeнo oзнaкaмa oд знaчaja зa инфoрмисaњe путникa, и тo:

* Возило мора поседовати електронски дисплеј са називом линије,
* На возилу мора бити истакнута налепница која обавештава да је могућа куповина карата код возача и обавештењем да је возило климатизовано и
* На возилу мора бити истакнут грб општине Аранђеловац.

Приватни партнер је дужан да у возилима постави:

* обавештење о резервисаним местима за инвалиде, мајке са децом и труднице;
* обавештење о забрани пушења;
* обавештење о забрани разговора са возачем;
* обавештење од значаја за информисање путника која издаје Јавни партнер.

Све информације морају бити исписане на српском језику ћириличним писмом.

Приватни партнер је дужан да одржава возни парк у стању којим ће се постићи безбедно и континуирано пружање услуга превоза, у складу са законом, и овим уговором.

Приватни партнер је дужан да се стара о одржавању реда у возилима, у границама законских овлашћења, а посебно да спречи сваку евентуалну сметњу за кориснике, као што су просјачење, нелегална продаја производа, неодобрене манифестације и слично.

Приватни партнер је дужан да обезбеди чистоћу споља и унутар возила (осим у изразито лошим временским условима за одвијање саобраћаја).

Приватни партнер је дужан да обезбеди да возила морају бити загрејана, односно расхлађена у складу са позитивним прописима, као и да возила испуњавају све техничко експолоатационе карактеристике предвиђене техничком спецификацијом за возила.

Свако возило које је предмет вандалског акта (цепање, јако умашћивање, прљање и ломљење седишта, ломљење прозора и сл.), мора се истог дана повући из експлоатације, довести у исправно и уредно стање у најкраћем могућем периоду и вратити у експлоатацију.

Контролу чистоће возила и контролу рада возача врши Јавни партнер или треће лице по овлашћењу Јавног партнера.

Противпожарни апарати којима су опремљена возила, морају бити проверени, њихова исправност и функционалност усклађена са прописима из области заштите од пожара и потврђена у сертификату о извршеном испитивању.

Клима уређаји, као и сва остала опрема у возилу мора се одржавати у функционално-исправном стању.

У случају имплементације система за праћење и управљање возилима, Приватни партнер је дужан да свакодневно контролише и уочене неисправности пријављује Јавном партнеру у складу са процедурама којима се прописује контрола инсталиране опреме.

**Возно особље**

Приватни партнер је дужан да обезбеди униформу за возаче: летња (панталоне дугих ногавица, кошуља или мајица са крагном) и зимска (панталоне дугих ногавица и кошуља), у боји и изгледу који сам прописује.

Приликом управљања возилом возач на ногама мора имати адекватну обућу (не папуче, сандале и сл.).

Приватни партнер је дужан да обезбеди возачу униформу, а возач за време управљања возилом у јавном превозу да носи униформу (буде обучен у униформу) Приватног партнера, код којег је у радном односу, односно чијим возилом управља.

**Уређење стајалишта**

**Члан 21.**

Приватни партнер ће имати обавезу да уреди и обележи постојећа стајалишта**,** са могућношћу монитора који ће служити за обавештавање и информисање грађана о реду вожње, аутобуским стајалиштима и другим информацијама.

Уговорне стране су сагласне да ће заједнички финансирати уређење 40 стајалишта у градском и 123 стајалишта у приградском превозу у складу са Одлуком о одређивању аутобуских стајалишта у градском и приградском превозу ("Службени гласник општине Аранђеловац", број 5/2019) којом је предвиђено уређење 40 стајалишта у градском и 123 у приградском превозу.

**Осигурање Приватног партнера**

Члан 22.

Приватни партнер се обавезује да, у складу са важећим Законом о обавезном осигурању возила у саобраћају, са солвентним друштвом за осигурање, закључи уговор о обавезном осигурању возила од одговорности за штету причињену трећим лицима и осигурању путника у јавном превозу од последица несрећног случаја.

Уговор из става 1. овог члана, Приватни партнер је у обавези да закључи са друштвом за осигурање пре него што се возило укључи у саобраћај и да копију уговора, односно полисе достави Јавном партнеру.

Сваку штету коју Приватни партнер претрпи или нанесе трећем лицу у обављању послова који су предмет овог Уговора, сноси Приватни партнер.

У случају из става 3. овог члана, Приватни партнер је сагласан да од Јавног партнера неће истакнути потраживање износа штете који је надокнадио трећем лицу или је у обавези да га надокнади, нити било каква друга потраживања према Јавном партнеру по овом основу.

**Средства обезбеђења**

Члан 23.

Приватни партнер  је у обавези да приликом потписивања јавног уговора, а најкасније у року од 15 (петнаест) дана од дана закључења јавног уговора, Јавном партнеру преда **гаранцију банке за испуњење уговорних обавеза**, која мора бити са клаузулама: безусловна, неопозива, без права на приговор и платива на први позив, у износу од 5 % од укупно уговорене вредности из Уговора без пореза на додату вредност. Банкарска гаранција се издаје на годишњем нивоу, тако да рок важења банкарске гаранције буде 30 дана дужи од обрачунског периода (године) на коју се банкарска гаранција односи.

**Обезбеђење финансирања уговора**

Члан 24.

Приватни партнер је искључиво одговоран за обезбеђење финансирања ради испуњавања својих обавеза по овом уговору.

Наручилац неће пружати никаква средства обезбеђења у корист финансијера Приватног партнера, нити ће финансијери моћи да захтевају било какве измене овог уговора.

**III ОБАВЕЗЕ ЈАВНОГ ПАРТНЕРА**

Члан 25.

Јавни партнер се обавезује да:

1. активно учествује у исходовању свих дозвола, сагласности, лиценци и друге неопходне документације у циљу квалитетне реализације уговора;
2. врши контролу наплате карата у складу са законом;
3. врши надзор над реализацијом уговора, у складу са квалитетом дефинисаним јавним уговором;
4. разматра и усваја оправдане захтеве за изменом цена;
5. разматра и усваја оправдане захтеве за изменом линија и полазака;
6. надокнади трошкова по пређеном километру Приватном партнеру;
7. онемогући другом субјекту током трајања јавног уговора вршење услуга превоза путника предвиђених јавним уговором, а у складу са законом.
8. Издваја свој део средстава за финансирање уређивања постојећих стајалишта и уплаћује предвиђен износ Приватном партнеру у периоду од 15 година.

**IV РЕАЛИЗАЦИЈА УГОВОРЕНОГ ОБИМА УСЛУГЕ**

Члан 26.

Приватни партнер је обавезан да се у вршењу превозне услуге у потпуности придржава издатог реда вожње.

Јавни партнер је у обавези да Приватном партнеру изда ред вожње за сваку линију понаособ за радни дан, суботу и недељу.

Члан 27.

У случају саобраћајне незгоде или другог непредвиђеног догађаја или више силе, који је довео до потпуног или делимичног прекида рада линије јавног превоза, Приватни партнер је у обавези да о случају обавести Јавног партнера и надлежне државне органе, као и да, по захтеву надлежних државних органа, достави Јавном партнеру податке о возилу и возачу.

Приватни партнер се обавезује да возило у квару уклони са линије у року од 60 (шездесет) минута, с тим што ће возило по настанку квара у разумном року, који не може бити дужи од 60 минута, заменити резервним возилом које укључује у рад, осим када објективне околности случаја изискују или дуже време за долазак заменског возила или када је несврсисходно, спрам преосталог времена рада на линији, слати заменско возило.

За потребе овог уговора, вишом силом ће се сматрати акти рата, грађанског рата, оружаног сукоба, оружане побуне или тероризма, случајеви нереда, насиља, блокаде путева или опште несташице енергената, као и ванредне ситуације дефинисане законом којим се уређују, а који се одвијају, или чије последице наступају, на подручју на ком Приватни партнер обавља своју делатност, и који наступају ван контроле Приватног партнера.

Трајање овог уговора ће се продужити за време трајања сваког од случајева више силе, под условом да се уговорне стране сложе око наступања и трајања сваког од случајева закључењем анекса.

Члан 28.

Приватни партнер је дужан:

1. Да одмах по закључењу јавног уговора започне се припремом, запошљавањем нових кадрова уколико буде потребе за тим, обезбеди возила за превоз путника у складу са уговором и врши друге припремне активности;
2. уведе систем електронске наплате карата у свим возилима којима ће вршити услугу превоза путника и да исте одржава, а у складу са предвиђеном динамиком;
3. обезбеди 10 нових возила емисионе класе ЕУРО 6 категорије у року од најдуже годину дана од дана закључења уговора, 5 резервних возила, емисионе класе ЕУРО 6 чија старост не сме прећи 10 година током трајања уговора, и уведе система електронске наплате карата,
4. да отвори наменски текући рачун преко којег ће бити евидентирани остварени приливи од продаје карата
5. да током целокупног трајања уговора поседује довољан број возила за несметано обављање делатности услуге превоза и да омогући да број возила и њихов капацитет буде у складу са предложеним редовима вожње, као и очекиваним бројем путника;
6. да обезбеди простор за паркирање и одржавање возила, и радионицу за одржавање, поправке возила.
7. да врши редовне провере исправности возила на дневном нивоу и отклањање уочених недостатака и кварова, како би омогућио да возила буду у потпуности безбедна за вожњу; да одржава у исправном стању све делове возила битне за безбедност и квалитет превоза; обезбеди чиста возила, температуре прилагођене спољним утицајима;
8. да примени сва неопходна и расположива средства како би олакшао и омогућио приступ и коришћење услуге превоза особама са смањеном мобилношћу и инвалидитетом, уз најбоље могуће услове безбедности – нова возила морају имати најмање једно место резервисано за лица са инвалидитетом;
9. да врши јавни аутобуски градски и приградски превоз путника у складу са квалитетом дефинисаним овим уговором;
10. током трајања уговорног периода испуњава услове неопходне за обављање услуга превоза према условима предвиђеним у конкурсној документацији, овим уговором и у складу са законом;
11. најмање једном годишње да изврши анализу тренутних линија и да предложи евентуалне измене;
12. уколико се повећа број путника и број пређене километраже да набави и додатна возила уколико у току периода вршења уговорене услуге буде потребе за тим;
13. Врши улагања у уређивање постојећих стајалишта у периоду од 15 година;
14. извештавава Скупштину Општине Аранђеловац о пословању (обавезама, приходима, расходима) на сваких 6 месеци.
15. да током реализације јавног уговора израчунава годишње емисије гасова са ефектом стаклене баште и идентификује стратегије за смањење или надокнађивање емисија гасова стаклене баште у поређењу са глобалним нормама или широко признатим индустријским стандардима.
16. да припреми оперативни план управљања отпадом, који се бави смањењем отпада током животног века пројекта
17. да током целокупног трајања уговора поседује довољан број возила за несметано обављање делатности услуге превоза и да омогући да број возила и њихов капацитет буде у складу са предложеним редовима вожње, као и очекиваним бројем путника.

Члан 29.

Свако неоправдано неостваривање реда вожње од стране Приварног партнера, као последица непоштовања уговорних одредби, пада на терет Приватног партнера.

Члан 30.

Приватни партнер задржава право да обавља исту или сродну делатност под условом да обављање те делатности не утиче негативно на реализације обавеза из овог Уговора.

**V ОБЕЗБЕЂЕЊЕ УСЛОВА ЗА ФУНКЦИОНИСАЊЕ СИСТЕМА ЗА НАПЛАТУ КАРАТА И УПРАВЉАЊЕ ВОЗИЛИМА**

Члан 31.

Приватни партнер је дужан да инсталира електронски систем наплате карата у свим новим возилима, и возилима у резерви која ће набавити у року од 12 месеци. Трошак набавке уређаја и инсталације је трошак Приватног партнера. Уколико у том смислу постоји додатни уређаји за вршење контроле продатих карата, такве уређаје потребно је обезбедити и Јавном партнеру.

**Опрема радне станице аутобазе**

Члан 32.

Приватни партнер се обавезује да, у случају постојања потребе, а уколико се од стране Јавног партнера у току трајања уговора успостави Оперативно контролни центар, у оквиру аутобазе обезбеди одговарајућу просторију за смештај рачунарске опреме (рачунар, штампач и комуникациона опрема), као и интернет прикључак за комуникацију са Оперативно контролним центром (у даљем тексту: ОКЦ). Рачунарску опрему и инсталацију опреме обезбеђује Приватни партнер.

**Опрема система за праћење и управљање возилима у возилу**

Члан 33.

У случају да Јавни партнер донесе одлуку о имплементацији система за праћење и управљање возилима, сва возила која су испунила услове за рад на линијама укључујући и резервна морају бити опремљена уређајима за управљање и праћење возила, у складу са чланом 15. став 2. овог уговора.

Члан 34.

Приватни партнер се обавезује да се у руковању и чувању инсталираних уређаја (опреми) у возилу понаша са пажњом доброг домаћина.

Забрањено је отварање уређаја (осим дела за постављање термо ролне), самоиницијативно (без сагласности Јавног партнера) пребацивање уређаја из возила у возило, убацивање у уређај страних предмета, пресецање или кидање каблова односно заштите или на било који начин довођење уређаја система у стање којим се омета његов рад.

Члан 35.

Приватни партнер је обавезан да у вршењу услуге превоза и коришћењу уређаја који омогућавају праћење и управљање возилима на линији, поступа у складу са свим упутствима за рад.

Приватни партнер је дужан да се придржава и свих додатно испостављених захтева Јавног партнера у домену контроле и управљања рада возилима на линијама, са којим ће благовремено бити упознат.

**VI ДИНАМИКА ФИНАСИРАЊА УРЕЂЕЊА СТАЈАЛИШТА**

**Члан 36.**

Финансирање уређења стајалишта је заједничко од стране Приватног и Јавног партнера.

Током трајања уговора предвиђа се финанирање уређења стајалишта у укупном износу од **45.848.640,00** динара, и то:

* Приватни партнер у износу од 22.924.320,00 динара
* Јавни партнер у износу од 22.924.320,00 динара

Односно на годишењем нивоу:

* Приватни партнер у износу од 1.528.288,00 динара без ПДВ-а
* Јавни партнер у износу од 1.528.288,00 динара без ПДВ-а

Јавни партнер уплаћује свој предвиђени износ новчаних средстава на годишењм нивоу у складу са ликвидношћу буџета општине Аранђеловац најкасније до 01.10. текуће године на посебан наменски рачун Приватног партнера.

Јавни партнер се обавезује да у року од месец дана од дана уплате средстава достави Приватном партнеру локације стајалишта која ће се уређивати са скицом стајалишта. прописаном Општинском одлуком о изгледу и техничким карактеристикама стајалишта.

Приватни партнер је у обавези да по пријему документације из предходног става овога члана достави Јавном партнеру предмер и предрачун радова са потребном документацијом у року 15 дана од дана достављања локација стајалишта и скице стајалишта.

Јавни партнер у року од 7 дана, од дана доставе документације из предходног става овога члана, даје сагласност на предложене радове или предлаже измену.

Након добијања сагласности од стране Јавног партнера, Приватни партнер се стара да се сви радови заврше у року од најдуже два месеца рачунајући од дана давања сагласности Јавног партнера.

У случају неизвршења обавезе постављања стајалишта од стране приватног партнера Јавни партнер ће активирати банкарску гаранцију предвиђену чланом 23 овог уговора.

**VII СИСТЕМ НАПЛАТЕ КАРАТА**

**Члан 37.**

Приватни партнер врши услугу наплате карата уз помоћ савременог система наплате и подноси редовне извештаје Јавном партнеру. Јавни партнер ће одређивати ценовник и категорије путника које имају право на бесплатан или субвенционисани превоз (ђаци, студенти, осетљиве групе, пензионери итд.) и имаће увид и контролу над оствареним приходима – Приватни партнер ће достављати Јавном партнеру податке о оствареним приходима од продатих карата, као и изводе наменског текућег рачуна преко којих ће бити евидентирани остварени приливи од продаје карата. Оба партнера могу предлагати измене линија, редова вожње и ценовника, а одлука о томе доноси се од стране надлежног органа Јавног партнера. Јавни партнер ће достављати приватном партнеру Спискове са именима лица која имају повластице на основу Одлуке о повластицама која се саставни део овог уговора док лица преко 65 година старости имају права на бесплатан превоз према идентификационом документу односно личној карти која се ставља на увид.

Након увођења система електронске наплате карата, продају појединачних и периодичних карата у систему јавног аутобуског градског и приградског превоза путника организује Приватни партнер. Приход од продаје карата представља приход Приватног партнера.

**VIII МЕТОДОЛОГИЈА ОБРАЧУНА ПРИХОДА И ЦЕНЕ УСЛУГЕ**

**Обрачун прихода приватног партнера**

Члан 38.

Приход приватног партнера се обрачунава на месечном нивоу и за израду обрачуна је надлежан јавни партнер.

Основни приход по линији представља производ остварених километара и цене по километру у смислу члана 40. овог уговора.

Приход Превозника за обављени превоз на линији на месечном нивоу се дефинише на основу основног прихода са припадајућим ПДВ-ом, према обрасцу:

ППЛ = (∑(КМ \* Цвоз)

* ППЛ – приход превозника на линији
* КМ – остварена ефективна километража на линији
* Цвоз - нето цена рада по 1 км, за једно ангажовано возило

Укупан приход превозника на месечном нивоу (скраћено: УПП) чини збир прихода на свим повереним линијама:

**УПП = ∑ ППЛ + ПДВ**

Методологија обрачуна по обрасцу из овог члана ближе је појашњена чл. 39. и 40. овог уговора.

Како је Приватни партнер надлежан за продају карата, износ који је Јавни партнер дужан да исплаћује Приватном партнеру на месечном нивоу, представља разлику између укупног прихода Приватног партнера по пређеном километру и укупног прихода који је Приватни партнер остварио по основу продаје карата на месечном нивоу.

Остварени километар је километар који је возило реализовало на дефинисаној траси линије. У случају планске промене режима функционисања линије, односно промене статичких и динамичких елемената линије, Јавни партнер је дужан да доносе одговарајуће решење о насталим променама и да у обрачун унесе важеће параметре, почев од дана ступања промене режима.

У случају блокаде саобраћаја, квара возила, саобраћајне незгоде, непланиране режимске измене и слично, а када се возилом не може наставити рад на започетом поласку, остварени километар рачуна се од почетног терминуса до тачке прекида линије.

Приватни партнер је дужан да извештава Јавног партнера о насталим поремећајима током рада возила на линији, који утичу на промену остварених километара на линији. Извештај мора садржати доказ којим се јасно и недвосмислено потврђује да је дошло до поремећаја у раду линије, са описаном локацијом. Реализовани километри у случају поремећаја функционисања линије се рачунају према доступним софтверским алатима или мерењем на терену.

У случају непланиране режимске измене, која има за последицу измену трасе линије по налогу службеног лица или надлежних органа, Приватном партнеру ће се платити пређени километри по дужини измењене трасе на коју их је преусмерио надлежни орган.

У ситуацији из претходног става, Приватни партнер је дужан да уз прилоге прописане чланом 42, став 1, достави и уверење или други доказ добијен од стране надлежног органа да је дошло до ситуације из претходног става овог члана.

Свака самоиницијативна промена режима функционисања линије од стране Приватног партнера је забрањена, без претходне сагласности Јавног партнера, изузев у ситуацијама описаним у претходна два става овог члана.

Члан 39.

Приватни партнер се обавезује да доставља сваког дана Извештај о реализацији полазака на свим линијама Јавном партнеру за претходни дан у виду табеле која ће бити дефинисана од стране Јавног партнера.

Јавни партнер може за одређени полазак, за који постоји основ сумње да је нереализован, од Приватног партнера тражити доказ о реализацији предметног поласка. Приватни партнер је дужан да као доказ Јавном партнеру достави путни налог и/или изјаву возача и/или изјаву лица задуженог за управљање саобраћајем и/или било какав други доказ којим располаже.

**Цене превоза**

Члан 40.

Превоз се обавља по основној нето цени (Цвоз) израженој у динарима (без ПДВ-а), за једно ангажовано возило) (*уноси понуђач*):

* Цена накнаде по пређеном километру на линији у износу од \_\_\_\_\_\_ динара,

Цена по километру је уговорена на основу понуде Приватног партнера у поступку избора приватног партнера и обухвата све трошкове које Приватни партнер буде имао током трајања јавног уговора у складу са Пројектом ЈПП, конкурсном документацијом и овим уговором.

Основна цена превоза утврђена у ставу 1. алинеја 1. овог члана се умањује на следећи начин:

* за пређену километражу на возилима која још увек нису замењена (очекивана замена је у првих годину дана) цена по километру ће бити умањена за 20% све до момента набавке нових возила и увођења истих.

Умањење цене дефинисане претходним ставом овог члана, не сматра се изменом јавног уговора у складу са чл. 50. Закона о јавно приватном партнерству и концесијама.

У случају да је Приватни партнер наступио као група понуђача – конзорцијум, плаћање извршеног обима услуге превоза вршиће се на основу коначног обрачуна и издатог рачуна за сваког члана групе који врши услугу превоза посебно, на рачун тог члана групе и то спрам обима услуге коју је он извршио, тачније броју пређених километара, на начин дефинисан у овом Уговору.

Укупна вредност Јавног уговора износи \_\_\_\_\_\_\_\_\_\_\_\_ динара без ПДВ-а (*уписује Јавни партнер*).

Вредност Јавног уговора у 2025. години износи 82.000.000,00 динара без ПДВ-а.

**Уговорне казне**

Члан 41.

Стране потписнице сагласно дефинишу следеће уговорне казне:

|  |  |  |  |
| --- | --- | --- | --- |
| **Р.б.** | **Опис неправилности, односно поступање Приватног партнера супротно одредбама јавног уговора** | | **Висина уговорне казне РСД** |
|  | Свако непрофесионално поступање возача према лицима задуженим за контролу карата/возила | | 20.000,00 |
|  | Свако непримерено и непрофесионално поступање запослених код Приватног партнера упућено лицима задуженим за контролу | | 20.000,00 |
|  | Неодржавање чистоће споља и унутар возила, приликом првог поласка сваког од возила са терминуса | | 75.000,00 |
|  | Уколико возила нису загрејана, односно расхлађена | | 75.000,00 |
|  | Постојање физичких оштећења у и на возилу што подразумева: рупе на поду, односно крову, физички недостаци делова возила као што су непостојање или оштећење стакла са бочне и задње стране | | 750.000,00 |
|  | Недостављање одговора на приговор путника | | 20.000,00 |
|  | Неношење униформе у комплету и рад у неадекватној обући од стране возача | | 20.000,00 |
|  | Остале записнички утврђене неправилности и недостатке Приватног партнера (оштећена седишта, неисправни и/или недостајући рукохвати, оштећено предње стакло возила које може да утиче на техничку исправност возила, неисправни поклопци на поду, крову и другим местима на возилу, неисправна врата, необележавање возила у складу са прописима) | | 20.000,00 по неправилности |
|  | | Уколико изврши премештање опреме из возила у возило, без претходне сагласности Јавног партнера | 1.000.000,00 |
|  | | Сваку повреду обавеза из Уговора у случају записнички утврђене неправилности у извршавању уговорених обавеза превозника, а које повреде нису посебно дефинисане претходним алинејама | 20.000,00 |
|  | | У случају неправилности Приватног партнера (возног особља) при примени тарифне политике | 75.000,00 |
|  | | За свако поступање возног особља Приватног партнера у смислу физичког напада на лица која врше контролу у возилу | 20.000,00 |

Уговорне казне се неће примењивати у случајевима: недостатка у снабдевању енергентима од произвођача или добављача, саобраћајних загушења (измене у режиму рада линије због културних, спортских, политичких и других манифестација) или налога надлежних органа, изузетних временских непогода (снег, поледица и сл.), вандалског акта, саботаже или друге радње које за последицу има значајне поремећаје у раду.

Јавни партнер има право да усклађује висине уговорних казни из става 1 овог члана у складу са променом цене услуге превоза по километру.

Плаћање Уговорних казни се врши у складу са Законом о електронском фактурисању („Службени гласник РС“ број 44/2021, 129/2021, 138/2022) а на основу Записника о извршеној контроли у року до 15. тог у месецу за претходни месец, према инструкцијама које ће добити од Јавног партнера.

**Динамика плаћања**

Члан 42.

Приватни партнер се обавезује да до петог у месецу Јавном партнеру испостави фактуру за услуге извршене у претходном месецу. Прилог фактуре је извод наменског текућег рачуна преко којег је евидентиран остварени приливи од продаје карата. Јавни партнер ће плаћање и обрачун извршити у року од 45 дана од дана пријема исправне фактуре.

Износ који је Јавни партнер дужан да исплаћује Приватном партнеру на месечном нивоу, представља разлику између укупног прихода Приватног партнера по пређеном километру и укупног прихода који је Приватни партнер остварио по основу продаје карата на месечном нивоу.

Обавезе које доспевају за плаћање у наредним годинама ће бити реализоване у складу са одобреним средствима за те године.

**Промена јединичних цена превоза, ЈПП**

Члан 43.

Промена јединичне цене обављања превоза по пређеном километру возила на линији може се извршити само и једино на основу закљученог анекса уговора, а након стицања услова за то, Приватни партнер је сагласан да превоз обавља по важећој цени из уговора све до закључења анекса уговора, којим се иста мења.

Провера промена јединичне цене обављања превоза по пређеном километру возила на линији вршиће се на основу промене утицаја процентуалне вредности збирног параметра, а према обрасцу:

**П=К1·ВЕ1/ВЕ0 +К2·ЛД1/ЛД0+К3·ЦД1/ЦД0+К4·(1+ ПЦ/100)**

Где је:

П – збирни параметар

К1 – процентуални утицај средње вредности курса евра

ВЕ1 – средња вредност курса евра на дан контроле

ВЕ0 – средња вредност курса евра коришћена у претходном прорачуну

К2 – процентуални утицај висина бруто личног дохотка у сектору превоза

ЛД1 – висина бруто личног дохотка у сектору превоза на дан контроле

ЛД0 – висина бруто личног дохотка у сектору превоза коришћена у претходном прорачуну

К3 - процентуални утицај цене евро дизела

ЦД1 – цена евро дизела на дан контроле

ЦД0 – цена евро дизела коришћена у претходном прорачуну

К4 – процентуални утицај индекса потрошачких цена

ПЦ – индекс потрошачких цена узима се као сума ланчаних индекса малопродајних цена од месеца претходног прорачуна до месеца контроле.

Почетна вредност збирног параметра износи 1, односно представља процентуални збирни утицај (100%) свих кључних елемената. Уговорена цена се коригује уколико је апсолутна разлика вредности збирног параметра и почетне вредности збирног **параметра већа или једнака 5%:** **∣п−1∣≥5%**

Промена цене врши се према утицају збирног параметра, а по обрасцу: **Т1=Т0⋅п**

т1 – Нова цена по пређеном километру

т0 – Претходна цена

Анализа промене кључних елемената и калкулација вредности промене цене врши се најмање једном годишње у последњем месецу трећег квартала буџетске године.

Образложен захтев за промену јединичних трошкова производње транспортног рада може покренути свака уговорна страна. Захтев за промену цене обавезно садржи:

* вредности кључних елемената утврђених уговором,
* датум утврђивања нових вредности кључних елемената и
* вредност утврђеног збирног параметра.

Захтеви се разматрају у току последњег месеца трећег квартала и утврђују параметре на 27. дан у месецу, односно првог наредног радног дана у случају да је 27. нерадни дан. Нова цена се примењује од првог дана наредног месеца у односу на месец у ком је утврђена промена.

Промена цене може бити вршена и чешће, односно сваки пут када вредност збирног параметра пређе износ од 5%.

Промена јединичне цене рада за обављени превоз врши се на основу утицаја збирног параметра према обрасцу из става 2. овог члана.

|  |  |  |
| --- | --- | --- |
| Табела 1: Вредност параметара: | | |
| ПОЧЕТНО СТАЊЕ (Уписују се вредности које су познате на дан отварања понуда) | | |
| Вредности параметара | датум | вредност |
| Средњи вредност курса евра |  |  |
| Бруто лични доходак у сектору превоза |  |  |
| Цена Евро Дизела |  |  |
| Индекс потрошачких цена |  |  |
|  |  |  |

Табела 2. – Процена структуре цене и процентуални утицај кључних параметара

|  |  |  |  |
| --- | --- | --- | --- |
| **Редни број** | **Кључни параметри за промену цене** | **Процентуални утицај** | **Начин праћења промена** |
| 1 | Средња вредност курса евра (БЕ) | К1=10% | Званични периодични извештаји НБС |
| 2 | Бруто лични доходак у сектору превоза (ЗТ) | К2=30% | Званични статистички извештаји надлежних институција |
| 3 | Цена Евро Дизела (ЦД) | К3=30% | Званични ценовник добављача горива |
| 4 | Индекс потрошачких цена | К4=30% | Званични статистички извештаји Републичког завода за статистику |

Члан 44.

Уговорне стране су се споразумеле да се припадајућа накнада Приватном партнеру на месечном нивоу, на име обављеног превоза, врши на начин утврђен овим Уговором.

Уговорне казне се наплаћују у складу са чланом 41. овог Уговора.

**IX РАСКИД УГОВОРА**

**Споразумни раскид**

Члан 45.

Уговорне стране могу споразумно раскинути овај Уговор, закључењем споразума о раскиду Уговора у писаној форми, по писаном предлогу било које уговорне стране.

Писаним споразумом из става 1. овог члана уговорне стране ће уредити своја међусобна права и обавезе, као и начин испуњења преузетих обавеза и обавеза насталих услед раскида Уговора.

Уколико приватни партнер иницира раскид Уговор у складу са ставом 1. овог члана, дужан је да предузме све неопходне и разумне мере како би спречио поремећаје или потешкоће у обављању и организацији јавног превоза.

**Одузимање права рада на линији и једнострани раскид уговора**

Члан 46.

Уговор се раскида у случајевима када Приватни партнер:

* не достави обновљено решење Министарства надлежног за послове саобраћаја о испуњености услова за обављање линијског превоза путника, односно другу тражену документацију,
* не продужава важност Гаранције банке за испуњење уговорних обавеза,
* достави нетачне податке у поступку јавне набавке, односно у току важења Уговора;
* линију прода или уступи другом превознику, односно ангажује подуговарача мимо овог Уговора,
* у случајевима одређеним законом.

Приватни партнер је сагласан да Јавни партнер једностраним актом укине право рада (без права на накнаду штете по било ком основу) на повереној линији у случајевима:

* да није започео превоз у року од 48 (четрдесетосам) часова тј. током дана одређеног у Решењу о регистру линије,
* да не обавља превоз на линији дуже од 48 (четрдесет осам) часова у континуитету укупно недељно, односно дуже од пет дана укупно у току године,
* да не обавља превоз у уговореном обиму, тј. ако је проценат реализације мањи од 95% на месечном нивоу на линији,
* да ни у року од 72 сата од удаљења возила са линије ради обављања контролног техничког прегледа не обезбеди заменско резервно возило одговарајућег типа.

У случају укидања права рада на линији у смислу овог члана Јавни партнер задржава право да организује превоз у складу са важећим прописима.

**Ослобађење од одговорности**

Члан 47.

Казне за Приватног партнера, неће се примењивати у случајевима:

* недостатка у снабдевању енергентима од стране произвођача или добављача,
* саобраћајних загушења ближе описаних чланом 38. став 2. овог Уговора или измена у режиму рада линија због културних, спортских, политичких и других манифестација) или налога надлежних органа,
* изузетних временских непогода (снег, поледица и сл.),
* вандалског акта, саботаже или друге радње која за последицу има значајне поремећаје у раду.

Члан 48.

Уговорне стране се могу ослободити од одговорности у случајевима који настану независно од њихове воље (виша сила).

Под вишом силом сматрају се спољни и ванредни догађаји који нису постојали у време потписивања овог Уговора, који су настали мимо воље и моћи утицаја уговорних страна и чије наступање и дејство уговорне стране нису могле предвидети и спречити, као и околности из члана 27. став 3. овог Уговора.

За време трајања више силе обавезе уговорних страна мирују и не примењују се санкције због неизвршења уговорних обавеза о року.

Члан 49.

Приватни партнер гарантује слободан приступ својим објектима, возилима и документацији у циљу остваривања контролних прегледа, у складу са одредбама овог Уговора. Један примерак записника о извршеној контроли се оставља, односно накнадно доставља Приватном партнеру.

**X ЗАВРШНЕ ОДРЕДБЕ**

Члан 50.

Приватни партнер је дужан да Јавном партнеру доставља акт о испуњености услова за обављање линијског превоза путника који издаје Министарство надлежно за послове саобраћаја, податке о свим променама везаним за статус правног лица (адреса седишта предузећа, одговорно лице, и др), податке везане за замену возила у складу са овим уговором, као и свим битним изменама података тражених у Конкурсној документацији и овим Уговором, у року од 15 (петнаест) дана од настанка промена, под последицама пропуштања.

Члан 51.

На међусобна права и обавезе уговорних страна која нису регулисана овим Уговором, примењиваће се одговарајуће одредбе важећег Закона о јавном-приватном партнерству и концесијама, као и Закона о облигационим односима и Закона о јавним набавкама, односно других позитивних прописа Републике Србије, који су у сагласности са одредбама Закона о јавном-приватном партнерству и концесијама.

Члан 52.

У случају да дође до промене прописа за време трајања овог уговора, последице штетне промене прописа ће се одређивати у складу са расподелом ризика између Јавног и Приватног партнера која је одређена у техничкој спецификацији.

Члан 53.

Евентуалне спорове који проистекну из овог Уговора, уговорне стране ће решавати споразумно и на савестан начин, мирним путем у циљу постизања договора и компромиса, а у случају да није могуће споразумно решење спора, уговара се меродавност српског законодавства и уговара се искључива надлежност Привредног суда у Крагујевцу.

Члан 54.

Ништавост било које одредбе овог уговора не повлачи ништавост осталих одредби уговора.

Члан 55.

Уговорне стране су сагласне да се у току важења овог Уговора, у циљу унапређења и повећања квалитета превоза могу закључити анекси којима се дефинишу измене овог Уговора, у складу са, дефинисаним и дозвољеним обимом измена у оквиру самог Уговора, али и Законом о јавно-приватном партнерству и концесијама.

Измене може предложити било која од уговорних страна, али ће се анексима предвидети само оне измене са којима се сагласе обе уговорне стране.

Измене битних елемената уговора које је могуће мењати ће бити дозвољене у случају доношења нових или измене постојећих прописа који уређују линијски превоз.

Свако евентуално повећање обима услуге превоза утврђене чланом 2. овог Уговора, као и увођење нових линија у циљу унапређења и повећања квалитета превоза припашће Приватном партнеру, који ће бити у обавези да обезбеди све техничке и кадровске капацитете у том случају.

Повећање обима из става 4. овог члана ће се вршити у складу са Решењем Јавног партнера.

Члан 56.

Уговорне стране не могу преносити своја права и обавезе предвиђене овим уговором, осим у следећим случајевима који се тичу Приватног партнера:

а) статусне промене Приватног партнера или чланова конзорцијума (уколико постоји);

б) мере које се могу предузети у случају стечаја или ликвидације Приватног партнера или чланова конзорцијума (уколико постоји).

У сваком од наведених случајева потребна је претходна писмена сагласност Јавног партнера.

Члан 57.

Овај Уговор је сачињен на српском језику у 6 (шест) истоветних примерака од којих свака страна задржава по 3 (три) примерка.